
Podgorica,21.04.2026.god


Pojašnjenje 
[bookmark: _Hlk186908383]Zahtjeva za dostavljanje ponuda šifra postupka 111719  od 02.04.2026.godine za nabavku usluga - fotografisanja, snimanja, montiranja, kreiranja saopštenja i distribucije priloga za potrebe NTO CG


Privredni subjekt se  dana 21.04.2026.godine u 09:06 časova, obratio zahtjevom za pojašnjenje  Zahtjeva za dostavljanje ponuda šifra postupka 111719  od 02.04.2026.godine za nabavku usluga - fotografisanja, snimanja, montiranja, kreiranja saopštenja i distribucije priloga za potrebe NTO CG, a shodno načelima javnih nabavki, Naručilac shodno članu 4 stav 5 Pravilnika  o načinu sprovođenja jednostavnih nabavki („Službeni list Crne Gore", br. 16/23, 20/23, 36/23, 114/23, 49/24 i 114/24) daje pojašnenje.

Preko ESJN od strane privrednog subjekta  dana 21.04.2026.godine u 09:06 časova, dostavljen je zahtjev za pojašnjenje  Zahtjeva za dostavljanje ponuda koji glasi: 



Pitanje: “Poštovani, U dijelu uslova koji se odnosi na dokazivanje iskustva ponuđača, zahtijeva se dostavljanje potvrda isključivo od televizija sa nacionalnom frekvencijom u Crnoj Gori, uz dodatno ograničenje u pogledu vrste i vrijednosti referenci. S tim u vezi, molimo za pojašnjenje sljedećeg: 1. Na osnovu kojih objektivnih i mjerljivih kriterijuma je odlučeno da se kao relevantno iskustvo priznaje isključivo saradnja sa nacionalnim emiterima u Crnoj Gori, dok se u potpunosti isključuje iskustvo sa međunarodnim emiterima kao što su British Broadcasting Corporation, Arbeitsgemeinschaft der öffentlich-rechtlichen Rundfunkanstalten Deutschlands, Zweites Deutsches Fernsehen i Radiotelevisión Española, na primjer kao i mnogim drugim inostranim emiterima koji nemaju nacionalnu frekvenciju? 2. Na koji način naručilac opravdava ovako postavljeno ograničenje u odnosu na princip slobodne konkurencije, imajući u vidu da predmet nabavke uključuje i aktivnosti koje se realizuju na međunarodnom nivou? 3. Kako naručilac obrazlaže činjenicu da se relevantno profesionalno iskustvo ponuđača ograničava isključivo teritorijalno, iako Zakon o javnim nabavkama načelno zabranjuje diskriminaciju ponuđača po osnovu teritorije? 4. Da li naručilac smatra da je opravdano isključiti iskustvo ostvareno sa međunarodnim javnim servisima, koji u pravilu predstavljaju znatno veće i kompleksnije medijske sisteme od lokalnih emitera? Dodatno ukazujemo da ovako definisan uslov u praksi može predstavljati oblik teritorijalne diskriminacije ponuđača, jer favorizuje isključivo subjekte koji imaju saradnju sa domaćim emiterima, dok se iskustvo na međunarodnom tržištu ne uzima u obzir. Takođe, ovakav pristup značajno ograničava konkurenciju i može dovesti do situacije u kojoj se neopravdano sužava krug potencijalnih ponuđača, što nije u skladu sa osnovnim principima javnih nabavki.”

Odgovor :  U odnosu na Vaše navode, ukazujemo da predmetni uslov nije postavljen sa ciljem  ograničavanja konkurencije, već isključivo u funkciji ostvarivanja svrhe konkretne nabavke.

Naime, predmet nabavke nije usmjeren na direktnu promociju turističke ponude Crne Gore na međunarodnom tržištu, već na informisanje domaće javnosti i turističke privrede o aktivnostima koje sprovodi NTO CG, što predstavlja sadržaj od javnog interesa.

 Imajući u vidu takav cilj, logično je da se kao relevantno iskustvo prepoznaje upravo saradnja sa televizijama koje imaju nacionalnu frekvenciju u Crnoj Gori, jer one obezbjeđuju najveći domet i dostupnost informacija ciljnoj publici na teritoriji države.

U tom smislu, iskustvo sa međunarodnim emiterima, iako nesporno može biti značajno u drugim kontekstima, nije direktno uporedivo sa predmetom ove nabavke, budući da isti ne garantuje poznavanje domaćeg medijskog prostora, načina funkcionisanja nacionalnih emitera, niti efikasne distribucije sadržaja ka publici u Crnoj Gori.

Dalje, predmetni uslov ne predstavlja teritorijalnu diskriminaciju, već proporcionalan zahtjev koji je u neposrednoj vezi sa predmetom nabavke i njegovim ciljevima. Svi zainteresovani ponuđači imaju mogućnost da uspostave saradnju sa nacionalnim emiterima u Crnoj Gori, te se na taj način kvalifikuju za učešće u postupku.

Shodno navedenom, smatramo da je uslov opravdan, proporcionalan i u funkciji obezbjeđenja da ponuđač raspolaže iskustvom koje je suštinski relevantno za realizaciju predmetne nabavke.



Službenik za javne nabavke

